Måbøtunnelen

Måbøtunnelen er en 1 893 meter lang tunnel på riksvei 7 i Eidfjord kommune i Vestland. Den er den lengste av de fire tunnelene i Måbødalen. Tunnelen åpnet i 1984. Sammen med de andre tunnelene ble det offisiell åpningsfest i 1986.  Vei- og tunnelanlegget erstattet den smale og vanskelige veien i Måbødalen, som sto ferdig i 1916.

Den gamle veien gjennom Måbødalenble opprinnelig bevart som gang- og sykkelvei, og brukt som alternativ rute for syklende og gående på strekket - det er forbudt for syklende og gående i Måbøtunnelen. Veien er foreslått vernet i Nasjonal verneplan for veger, bruer og vegrelaterte kulturminnerNasjonal verneplan for veger, bruer og vegrelaterte kulturminner    (se avsnitt om Måbødalen) og fredet av Riksantikvaren i 2009. Sent i 2018 ble det besluttet at gamleveien skulle stenges på ubestemt tid, som følge av nye geologiske undersøkelser som tydet på at det var for stor rasfare til å tillate sykling og gåing der.

15. august 1988 fikk en buss med skolebarn og foreldre fra Kista i Sverige bremsesvikt i Måbøtunnelen og kjørte i fjellveggen. 16 mennesker omkom, hvorav 12 skolebarn i 11/12-årsalderen.Snorre Sklet, NTNU/SINTEF: Storulykker i Norge de siste 20 årene   

 Se også 
Måbødalen
Måbødalulykken

Referanser

Kategori:Veitunneler i Eidfjord
Kategori:1984 i Norge
Kategori:Tunneler åpnet i 1984
Kategori:Riksvei 7